Valeri Nikolàievitx Likhatxov (en rus: Валерий Николаевич Лихачëв; Novoixeixminsk, Tatarstan, Rússia, 5 de desembre de 1947) és un ciclista rus. Va formar part de l'equip soviètic que va guanyar la medalla d'or dels 100 km contrarellotge per equips del Campionat del món de 1970 i dels Jocs Olímpics de 1972. En aquests mateixos Jocs va prendre part en la cursa en ruta individual, acabant en 34a posició.